Številka: 21400-2/2022/3

Datum: 28. 2. 2022

Na podlagi šestega odstavka 21. člena Zakona o Vladi Republike Slovenije (Uradni list RS,
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 340. dopisni seji dne 28. 2. 2022 pod točko 1 sprejela naslednji

S K L E P :

1. Na naslovu Blekova vas 60, Logatec, se v delih prostorov Uprave Republike Slovenije za zaščito in reševanje ustanovi nastanitveni center, namenjen nastanitvi in oskrbi državljanov Ukrajine.
2. Osebe, nastanjene v nastanitvenem centru, imajo pravico do:
* nastanitve in prehrane;
* materialne oskrbe, ki obsega obleko in obutev ter higienske potrebščine.
1. Državljani Ukrajine imajo pravico do nujnega zdravstvenega varstva, ki obsega:
* nujno medicinsko pomoč in nujni reševalni prevoz;
* nujno zdravljenje in neodložljive zdravstvene in zobozdravstvene storitve v skladu z Zakonom o pacientovih pravicah (Uradni list RS, št. 15/08, 55/17 in 177/20) po odločitvi ležečega zdravnika;

– zdravstveno varstvo žensk: kontracepcijska sredstva, prekinitve nosečnosti, zdravstveno oskrbo v nosečnosti in ob porodu.

1. Osebe, ki niso nastanjene v nastanitvenem centru, imajo pravico do denarne pomoči, ki se zagotavlja pod pogoji in po postopku v skladu s 30. do 33. členom ter prvim, tretjim in četrtim odstavkom 34. člena Zakona o začasni zaščiti razseljenih oseb (Uradni list RS, št. 16/17 – uradno prečiščeno besedilo).
2. Pravice iz 2. in 4. točke tega sklepa zagotavlja Urad Vlade Republike Slovenije za oskrbo in integracijo migrantov. Ministrstvo za zdravje zagotavlja sredstva za nujno zdravstveno varstvo iz 3. točke tega sklepa.

Mag. Janja Garvas Hočevar

vršilka dolžnosti generalnega sekretarja

Prejmejo:

* Urad Vlade Republike Slovenije za oskrbo in integracijo migrantov
* Ministrstvo za zdravje
* Ministrstvo za notranje zadeve
* Služba Vlade Republike Slovenije za zakonodajo
* Urad Vlade Republike Slovenije za komuniciranje